يا اول شخص حبيته بين الناس
يا اول عشك تستاهل عيوني
سالوني اصدقائي كالو احجي وكول
على الشخص التحبه اعليك سالوني
كلتلهم طويل وطوله اجمل طول
ومن اني اشوفه تجن انه جنوني
وكلتلهم جسم متناسق الاعضاء
ومن يكبل علي يهتزن امتوني
وكلتهم اشفافه تكول حبة تين
كل ما اكل تراهي تصيح عوفوني
وكلتلهم اعيونه تكول جنهه سهام
مثله مالكيت بدنيتي وكوني
وكلتلهم اخدوده تكول تفاحات
اخاف اوصف بعد وتخوني ضنوني
كالولي الخلك شنهو الفلم متكول
اخافن هم حبيبك خاين ودوني؟؟؟
كلتلهم ابد ما يعتنيني بيوم
لا يسال عليه شلوني ما لوني
لامكتوب ودالي ويه هاي الناس
ولانشّف دمعتي الحركة جفوني
اوصيكم يخوتي ويا اعز الناس
اذا اموتن انه بهدومه جفنوني؟؟؟؟؟